**08-2020**

**חיסונים שנדרשים לקבל סטודנטים לרפואה**

בגלל הסיכון להידבק ולחלות במחלות זיהומיות שכיחות במשך שנות הלימודים ו/או במחלקות הקליניות בבתי החולים, חשוב שתלמידי רפואה יהיו מוגנים מפני מחלות אשר ניתן למנוע ע"י חיסונים ספציפיים.

כל בתי החולים מאוד מקפידים על הגעתכם עם כרטיס חיסונים מעודכן הכולל את כל החיסונים הנדרשים ע"י משרד הבריאות. סטודנט שיגיע ללא **כרטיס תקין**  לא יורשה להיכנס למחלקות.

הסטודנטים לשנה א' (למסלול ה-6 שנתי או ה- 4 שנתי ) מתבקשים להציג עד סוף סמסטר ראשון , אישור ג' של משרד הבריאות המאשר קבלת כל החיסונים הנדרשים על פי נוהל חיסון תלמידי מקצועות הרפואה.

 לקבלת החיסונים ו/או האישור, על הסטודנטים להגיע למרפאת החיסונים באחת מלשכות הבריאות הפזורות בארץ.  ‎ללשכת הבריאות יש להגיע עם המסמכים הבאים:

- פנקס חיסונים או מסמך אחר המעיד על החיסונים שהתקבלו בעבר (כולל מילדות) ו/או על כייל נוגדנים מגן עבור הפטיטיס בי (חובה) , MMR ואבעבועות רוח (במידה ואין עדות על קבלת חיסון בעבר) .

- תוצאות תבחין טוברקולין (**מנטו דו-שלבי**) מ[מלש"ח](https://www.health.gov.il/Subjects/disease/TB/Pages/treatment.aspx) (מרכז לאבחון וטיפול בשחפת) או בית חולים.
מומלץ לבצע את בדיקת המנטו לפני תהליך השלמת החיסונים.

-פירוט החיסונים הדרושים מפורט להלן.

חשוב לדעת:

-מומלץ להקדים ולבדוק נוגדנים להפטיטיס בי , מאחר וכייל נוגדנים שלילי יחייב חיסון מחדש.

-במידה ולא קיים תיעוד על חיסון MMR ו/או וריצלה, מומלץ להקדים ולבדוק נוגדנים , מאחר וכייל נוגדנים שלילי יחייב חיסון מחדש.

 -בנוסף להצגת אישור ג' ממשרד הבריאות, יהיה על כל תלמיד להציג בדיקת מנטו עדכנית לפני תחילת הפעילויות הקליניות.

יש להעביר את כל האישורים הנדרשים דרך האתר של הקורס "חיסונים" , ולפעול על פי ההוראות המפורטות באתר .

**חובה לצרף לאישור ג'** של משרד הבריאות גם את הנספחים . תוקף האישור ייקבע על סמך תאריך הבדיקות (מנטו ונוגדנים).

לייעוץ ,ניתן לפנות לדר' נטלי בן-כליפה למס' 03-6409798 החל מהשעה 14:00 או למייל:**medvaccin@tauex.tau.ac.il**

**רשימת החיסונים הנדרשים מסטודנטים לרפואה:**

יש לבדוק בפנקס החיסונים האישי את החיסונים שהתקבלו בעבר. יש להשלים באופן **עצמאי** אתהחיסונים /בדיקות החסרים והנדרשים בהתאם להמלצות של משרד הבריאות לשנת תש"פ:

**1**- שתי מנות MMR **או** נוגדנים חיוביים לשלוש המחלות

2- שלוש מנות HEPATITIS B **ו** נוגדנים anti-HBS ab חיוביים

3- מנה אחת של POLIO שהתקבלה לאחר גיל 18

4- מנה אחת שלTDAP שהתקבלה לאחר גיל 18 ( בכל מקרה tetanus מלפני 10 שנים)

5- שתי מנות varicella או נוגדנים חיוביים

6- בדיקת מנטו דו שלבי

**הסבר על החיסונים הנדרשים:**

**1**-חיסון נגד חצבת -אדמת – חזרת- MMR :

מי שלא קיבל שני חיסונים בעבר,

X2) חצבת, X2 אדמת, X2 חזרת או 2xMMR ), או מי שאין בידו תיעוד על חיסון בעבר, יקבל 2 מנות חיסון בהפרש של חודש או יציג סרולוגיה חיובית ל 3 המחלות.

**2**-חיסון נגד דלקת כבד Hepatitis –B :

 3 זריקות: זמן 0, אחרי חודש, אחרי חצי שנה מהראשונה.

כל מי שהתחסן בעבר **בסדרה מלאה**, מתבקש להציג תיעוד של החיסון **בנוסף** לתוצאות

בדיקת נוגדנים - anti-HBs ab ובדיקת נשאות.

מומלץ לא לדחות לרגע האחרון את בדיקת הנוגדנים, מאחר ותוצאה שלילית מחייבת

קבלת מנת דחף (לכל הפחות) ובדיקה מחודשת של הנוגדנים לאחר 4-6 שבועות.

בדיקת הנוגדנים תתבצע באופן עצמאי באמצעות הפנייה למעבדה דרך רופא המשפחה.

**3**-פוליו :חיסון נגד שיתוק ילדים- IPV:

יש לקבל מנת דחף אחת בתרכיב מומת (IPV), אם אין עדות למנת דחף שהתקבלה לאחר גיל 18 .

**4**- חיסון נגד דיפתריה +טטנוס+ שעלת = Tdap :

כל מי שלא קיבלו מנה אחת של חיסון לאחר גיל 18 או שקיבל את החיסון לפני יותר מ-10 שנים חייב להתחסן.על החיסון לכלול חיסון נגד שעלת (pertussis ) . חיסון dt אינו תחליף לחיסון ה –Tdap .

**5**- אבעבועות רוח- Varicella :

יש לקבל 2 מנות חיסון נגד אבעבועות רוח בהפרש של חודש, (מי שאין לו נוגדנים או לא חלה בעבר) או להציג בדיקת נוגדנים חיובית ל- Varicella .

**6**- שחפת : טוברקולין בשיטת מנטו דו-שלבי

יש לבצע את הבדיקה במלש"ח (רשימה מצורפת) או במרפאת חיסונים מורשית.

הבדיקה כוללת 2 שלבים ברווח זמן של שבוע עד 6 שבועות. כל שלב כולל הזרקת הטוברקולין ביום

הראשון וקריאה של התגובה לאחר 48-72h ( בסך הכל 4 ביקורים).

מי שיוצא חיובי בבדיקה הראשונה , (תוצאה גבוהה מ-10 מ"מ ), לא יבצע שלב שני אלא יבצע

צילום חזה במלש"ח. אם המצב תקין, יתקבל אישור המציין ש "אין מניעה תעסוקתית".

יש להציג את כל האישורים.

**יש להמתין 4-6 שבועות בין חיסון MMR /חיסון נגד אבעבועות רוח, לבין ביצוע תבחין לטוברקולין בשיטת מנטו.**

**מקום קבלת החיסונים**

ניתן להתחסן במרפאות למטיילים של בתי החולים השונים, של קופות החולים מכבי וכללית, ובלשכות הבריאות.

**בנוסף**, ניתן לקבל חיסונים ואישור ג ' **במרפאת האוניברסיטה**. יש לקבוע תור עם אחות החיסונים (ללחוץ על "משרד" במענה האוטומטי) בימי ג' ו- ד' בשעות 8:30-13:30, בטלפון : 03-6415818. דמי החיסון ישולמו ישירות ע"י הסטודנט. הסטודנטים מתבקשים להגיע למרפאה רק לאחר תיאום מראש , עם פנקס חיסונים, תוצאות בדיקות , תעודה מזהה ואישור קבלה ללימודים.

את הבדיקות הסרולוגיות יש לבצע באופן עצמאי: יש לבקש הפנייה מרופא המטפל ולבצע בקופות החולים. חברי קופות חולים **כלילית** יוכלו לבצע את הבדיקות הסרולוגיות **במרפאת האוניברסיטה** בהצגת **הפניית רופא** **מטפל** בלבד.

לתבחין טוברקולין, ניתן להיבדק דרך המלש"ח (ליגה למניעת מחלות ריאה) בהתאם לפיזור הגיאוגרפי .

מרכזים לאבחון וטיפול בשחפת (מלש"חים):

|  |  |  |
| --- | --- | --- |
| **ישוב** | **כתובת​** | **טלפון​** |
| ​אשקלון | מרפאת חוץ - בית חולים ברזילי, רח' ההסתדרות 1​ | 08-6745465​ |
| באר שבע​ | רחוב רמב"ם 2​ (בית רקיעים - קומה 3) | ​08-6233710 |
| ​חדרה | ​רחוב בוטקובסקי 25 | ​04-6222389 |
| ​חיפה | רחוב הגפן 44​ | 04-8137300 |
| ​ירושלים | מרכז רוקח, רחוב שרי ישראל 5​ | 02-5017555​ |
| ​נהריה | ​מרפאות חוץ, בית החולים נהריה (ת.ד 21) | 04-910702904-9107523​​ |
| ​נצרת | ​בית החולים האנגלי, רחוב פאולוס השישי 25 | 04-6028819​ |
| ​רחובות | ​רחוב אהרוני 32 | 08-9468677 |
| ​תל אביב | ​רחוב חובבי ציון 16 | 03-6291814​ |

המכון למחלות ריאה תל-השומר:

 חדר אחיות: 03-5302818

דלפק קבלה : 03-5302745

ימי פעילות: ימי א -ה, בין השעות 15:00- 7:45